Source: http://docplayer.fi/932948-Aanekosken-kaupungin-mielenterveystyon-kokonaissuunnitelma-2009-2012.html
Timestamp: 2018-05-23 19:34:41+00:00
Document Index: 14861526

Matched Legal Cases: ['kko ', 'kko ', 'kko ', 'kko ', 'kko ', 'kko ']

1 Äänekosken kaupungin mielenterveystyön kokonaissuunnitelma Kuva: Nimim. H Hannu Mäkinen
2 Äänekosken kaupungin mielenterveystyön kokonaissuunnitelma Tiivistelmä 2 1. Suunnitelman laadintaprosessi Toimeksianto Aikaisemmat toimenpiteet mielenterveystyön kehittämiseksi Äänekoskella Kokonaissuunnitelman laadintaprosessi 5 2. Mitä on mielenterveys Mielenterveyden käsite Mielenterveystyö Mielenterveyspalvelujen järjestämisvastuu Mielenterveystyön kehittämisen valtakunnallisia suosituksia Mielenterveystyön laatusuositus Mieli ryhmän suositukset Mielenterveyshäiriöt, hoito ja kustannukset Äänekoskella Mielenterveyspalvelujen nykytila ja kehittämistarpeet ikäryhmittäin Palvelukokonaisuus Äänekosken kaupungin tuottamat mielenterveyspalvelut Keski-Suomen sairaanhoitopiirin tuottamat palvelut Kolmannen sektorin tuottamat palvelut Yksityisen sektorin tuottamat palvelut Seurakunnan tuottamat palvelut Valtionhallinnon tuottamat palvelut Valtakunnallisten suositusten toteutuminen Äänekosken mt-palveluissa Laatusuosituksen toteutuminen Äänekoskella Mieli 2009-raportin toteutumisen arviointia Mielenterveyspalvelujen kehittämistarpeet Äänekoskella Lasten palvelut Palvelujen kuvaus Lasten palvelujen kehittäminen Nuorten palvelut Palvelujen kuvaus Nuorten palvelujen kehittäminen Aikuisten palvelut Palvelujen kuvaus Aikuisten palvelujen kehittäminen Ikääntyneiden palvelut Palvelujen kuvaus Ikääntyneiden palvelujen kehittäminen Ikäkausittaisten suunnitelmien yhteenveto Mielenterveystyön palvelukokonaisuuden kehittäminen Resursseihin ja palvelujen lisäyksiin kohdistuvia odotuksia Suunnitelman seuranta 45 LÄHTEET 46 LIITTEET Mielinet hanke Mielenterveystyön suositukset Mieli 2009-ryhmän suostukset 53
3 Äänekosken kaupungin mielenterveystyön kokonaissuunnitelma Äänekosken kaupungin mielenterveystyön kokonaissuunnitelma Tiivistelmä Äänekosken kaupungin mielenterveyspalvelut ovat monipuoliset ja hyvin verkostoituneet. Yhteistyötä tekevät perusturvan ja sivistystoimen palveluyksiköt yhdessä sairaanhoitopiirin, järjestöjen, seurakunnan, valtionhallinnon ja yksityisten yritysten palvelujen tarjoajien kanssa. Äänekoskella on keskimääräistä enemmän vakavia mielenterveysterveysongelmia, joiden hoitamiseen aikaisemmin käytettiin selvästi keskimääräistä enemmän voimavaroja, mutta viime vuosina palvelujen käyttö on lähestynyt maakunnallista keskitasoa. Vakavien mielenterveysongelmien hoidossa on siirrytty sairaalahoidosta avohoitoon hyvin lyhyessä ajassa, minkä vuoksi avohoidon palvelujen kehittäminen on vielä kesken. Samaan aikaan hoitokotitasoisten palvelujen kysyntä on lisääntynyt voimakkaasti, mikä on syönyt muutosvaiheessa saatuja säästöjä. Ennaltaehkäisyn odotetaan tuovan säästöjä pitkällä aikavälillä, mutta ennaltaehkäisevän mielenterveystyön voimavarat ovat vähäiset. Hyvä verkottuneisuus eri palvelujen tuottajien kesken ovat merkittävä voimavara. Ennaltaehkäisyn kannalta keskeisessä asemassa ovat kaikki lapsiin ja nuoriin lapsiperheisiin suunnatut palvelut. Mielenterveys käsitteenä kattaa laajasti kaiken henkistä hyvinvointia edistävän toiminnan, minkä vuoksi kaikilla äänekoskelaisilla palveluntuottajilla tulee olla vastuu asiakkaistaan siellä missä heidät kohtaavat. Mielenterveystyön ammattilaisten konsultaation tukemana palveluilla olisi mahdollisuus toteuttaa asiakaslähtöistä matalan kynnyksen periaatetta.
4 Äänekosken kaupungin mielenterveystyön kokonaissuunnitelma Suunnitelman laadintaprosessi 1.1. Toimeksianto Äänekosken kaupunginhallitus päätti käynnistää kaupungin mielenterveystyön kokonaissuunnitelman laatimisen. Samanaikaisesti käynnissä ollut Keski-Suomen sairaanhoitopiirin aikuispsykiatrisen kokonaissuunnitelman laadinta synnytti muutoksia, jotka tuli huomioida kuntatason mielenterveystyön suunnittelussa. Mielenterveyslain (1990/1116) mukaan kunnan on huolehdittava siitä, että mielenterveyspalvelut järjestetään sisällöltään ja laajuudeltaan sellaisiksi, kuin kunnassa esiintyvä tarve edellyttää. Mielenterveyspalveluja järjestettäessä on huolehdittava sairaanhoitopiirin kuntainliiton, terveyskeskuksen, sosiaalihuollon ja erityispalveluja antavien kuntainliittojen kanssa siitä, että mielenterveyspalveluista muodostuu toiminnallinen kokonaisuus. Kokonaissuunnitelman laadinnassa tuli ottaa huomioon mielenterveyspalveluiden kehittämissuositukset (STM 2000:4) ja mielenterveystyöpalveluiden laatusuositukset (STM 2001:9). Mielenterveystyö tuli nähdä laajassa merkityksessä, jolloin mielenterveystyöhön kuuluu kunnan olosuhteista huolehtiminen siten, että edistetään ja turvataan kuntalaisten hyvinvointia, tehdään ennaltaehkäisevää työtä ja järjestetään palvelut siten, että ne tukevat kuntalaisten hyvinvointia ja selviytymistä. Mielenterveystyön onnistumisen ehdoiksi määriteltiin mielenterveyden huomioon ottaminen kaikessa yhteiskunnallisessa päätöksenteossa. Onnistumisen kriteereiksi määriteltiin palvelujen saumattomuus, monipuolisuus, joustavuus ja asiakaslähtöisyys. Toimeksiannossa tiedostettiin myös palvelujen siirtyminen laitoshoidosta avohoitoon ja mielenterveyspalvelujen siirtyminen paikallisesti monitoimijaiseen ja verkostoituneiseen yhteistyöhön. Mielenterveystyön kokonaissuunnitelman laadinta haluttiin toteuttaa kunnassa valitun ikäkaariajattelun mukaisesti huomioiden lapset, nuoret, aikuiset ja ikääntyneet. Kaikille kiinnostuneille avointen suunnittelufoorumien tarkoituksena oli löytää teorian, käytännön, paikalli-
5 Äänekosken kaupungin mielenterveystyön kokonaissuunnitelma sen palvelutarjonnan, palvelujen käyttäjien, päättäjien ja kansalaisten välinen keskusteluyhteys. Suunnitteluprosessin loppuvaiheessa ilmestyi Mieli 2009 työryhmän ehdotukset mielenterveys- ja päihdetyön kehittämiseksi vuoteen 2015 (Mielenterveys- ja päihdesuunnitelma. STM:n selvityksiä 2009:3). Uutta näkökulmaa voitiin käyttää lähinnä kokonaissuunnitelman yhteenvetoarvioinnissa. Kokonaissuunnitelmaa varten perustettiin ohjausryhmä, johon kuuluivat Pekka Leppänen, kaupunginhallituksen jäsen Tapio Tammela, aikuispalveluiden johtaja Tuula Saarenketo-Kilpiäinen, psykososiaalisten palveluiden johtaja, Tuomo Takala, sairaanhoitaja, kuntoutustoiminta ( asti) Jaana Piilonen, sairaanhoitaja, terveydenhuollon vastaanotto Sinikka Salmikuukka, johtava sosiaalityöntekijä, sosiaalityö Ville Härtsiä, sivistysjohtaja, sivistystoimiala: Markku Auvinen, vapaa-aikatoimen johtaja, sivistystoimiala Kristiina Pikkupeura, palvelukeskuksen johtaja, vanhustyö Tuula-Riitta Savolainen, ylihoitaja, Keski-Suomen sairaanhoitopiiri Päivi Viitasalo, työvoimaneuvoja, työvoimatoimi Anne Kauranen, toiminnanjohtaja, potilasyhdistys Ilona Puheenjohtaja toimi Tuula-Saarenketo-Kilpiäinen. Sihteerinä, prosessin ohjaajana ja raportin kirjoittajana toimi koulutuspäällikkö Hannu Mäkinen Jyväskylän yliopiston täydennyskoulutuskeskuksesta Aikaisemmat toimenpiteet mielenterveystyön kehittämiseksi Äänekoskella Vuosina Ääneseudulla (Äänekoski, Suolahti, Sumiainen ja Konnevesi) kehitettiin mielenterveyspalveluja moniammatillisesti osallistumalla valtakunnalliseen Mielekäs elämä hankkeeseen. Hankkeen perusteella Stakes laati valtakunnalliset toimenpidesuositukset (STM 2003:9) Mielinet hanke Kehittämistyötä jatkettiin Länsi-Suomen lääninhallitukselta valtionosuutta saaneella Alueellisen yhteistyömallin kehittäminen aikuisten mielenterveyspalveluihin, jolle annettiin nimeksi Mielinet-hanke. Hankkeen raportti on julkaistu internetissä osoitteessa Mielinet-hankkeelle asetettiin viisi päätavoitetta:
6 Äänekosken kaupungin mielenterveystyön kokonaissuunnitelma ) Laaditaan mielenterveystyöhön Ääneseudulle (Äänekoski, Suolahti, Sumiainen ja Konnevesi) yhteinen toimintamalli, jonka avulla edistetään entistä paremmin mielenterveyspalveluiden laatusuositusten toteutumista. 2) Kehitetään voimavaralähtöinen työskentelytapa, joka huomioi asiakkaan/potilaan omat voimavarat. 3) Kehitetään verkostotyöskentelyä, jossa eri sektoreilla, toimintayksiköillä ja toimijoilla on yhteiset tavoitteet, toimintatavat ja periaatteet ja ne ovat selvillä roolistaan asiakkaan ja hänen perheensä hoitoketjussa. 4) Palvelurakennetta kehitetään avohuoltoa tukevaksi. Ehkäistään laitoshoidon tarvetta panostamalla avohuollon toiminnallisiin, taidollisiin ja tiedollisiin välineisiin. 5) Henkilöstön työn organisointia kehitetään, luodaan yhteiset tavoitteet ja toimintatavat ja jäsentynyt työnjako tavoitteena työssä jaksamisen ja työhyvinvoinnin tukeminen. Mielinet -hankkeen tavoitteet ja niiden toteutuminen on kuvattu liitteessä Kokonaissuunnitelman laadintaprosessi Kokonaissuunnitelmaa laadittiin yhteistyöprosessina kaikkien osapuolten kesken. Työtapana olivat iltapäivän kestäneet foorumit, joita järjestettiin kuusi. Ikäkausien mukaisia foorumeita järjestettiin lapsille (0 13 v.), nuorille (14-25 v.), työikäisille (26-65 v.) ja ikääntyneille (66 v. -). Osallistujia foorumeissa oli kussakin henkilöä. Niiden lisäksi järjestettiin foorumi keskeisten mielenterveyspalvelujen tuottajille. Foorumeissa kuultiin noin 50 pyydettyä puheenvuoroa eri toimijoilta. Lopuksi järjestettiin yhteenvetofoorumi, jossa pantiin kehittämistä edellyttävät asiat tärkeysjärjestykseen sekä arvioitiin palvelujärjestelmän kokonaisuus. Ikäryhmittäiset toimintasuunnitelmat laadittiin kunkin ikäryhmän kannalta keskeisimmän asiantuntijan pienryhmissä. Kaupungin asettama ohjausryhmä kokoontui kuusi kertaa arvioimaan foorumien keskustelujen pohjalta laadittua yhteenvetoa ja siitä esille nostettuja kehittämistä edellyttäviä asiakokonaisuuksia ja kokonaissuunnitelmien luonnoksia.. Suunnittelutyön aikana Äänekoskella laadittiin myös lapsi- ja nuorisopoliittista ohjelmaa sekä vanhuspoliittista ohjelmaa että erillistä päihdestrategiaa.
7 Äänekosken kaupungin mielenterveystyön kokonaissuunnitelma Mitä on mielenterveys 2.1. Mielenterveyden käsite Mielenterveyden käsitettä tarkastellaan tässä yhteydessä viitekehyksessä, joka luotiin Mielinet -hankkeen yhteydessä. Pääpuheenvuorot käyttivät silloin terveystieteen tohtorit Irma Kiikkala ja Britta Sohlman Stakesista. Mielenterveystyö ymmärretään laajana toimintana, johon osallistuvat eri tahojen toimijat riippumatta siitä kokevatko he itse tekevänsä mielenterveystyötä. Mielenterveystyö ei siten ole vain mielenterveysalalla tapahtuvaa toimintaa. Mielenterveystyö liittyy kaikkeen yhteiskunnalliseen päätöksentekoon. Mielenterveystyön onnistumiseen tarvitaan mielenterveyden huomioonottamista kaikessa yhteiskunnallisessa päätöksenteossa. Kaikilla ihmisillä on mielenterveyttä joillakin on enemmän ja toisilla vähemmän. Mielenterveyttä ei siis tarkastella sairaus- vaan voimavaralähtöisesti. Mielenterveyskäsitettä on tarkasteltava neljästä näkökulmasta: 1. Yhteiskunnalliset rakenteet ja resurssit a. yhteiskuntapolitiikka b. kunnallispolitiikka c. kasvatusjärjestelmä d. asuminen e. palvelut 2. Kulttuuriset arvot a. oikeudenmukaisuus, ihmisoikeudet b. käsitys mielenterveydestä c. sosiaalisen kanssakäymisen säännöt d. mielenterveyden ja sairauden kriteerit e. sairaaksi leimautuminen f. poikkeavuuden sietokyky 3. Sosiaalinen tuki ja vuorovaikutussuhteet a. oma elämänpiiri b. perhe c. työ d. yhdyskunta ja ympäristö e. hallinto ja palvelut 4. Yksilölliset tekijät ja kokemukset a. emotionaalinen ja kognitiivinen toiminta (tunteet ja järki) b. minä -käsitys ja itsetunto c. sopeutumiskyky ja selviytymistaidot d. muut yksilölliset resurssit (koulutus, tieto) e. elämän tarkoituksellisuuden kokeminen f. fyysinen terveys Jokainen näkökulma vaikuttaa siihen miten koemme yksittäisen kuntalaisen mielenterveyden. Usein huomio kiinnittyy yksilölliseen näkö-
8 Äänekosken kaupungin mielenterveystyön kokonaissuunnitelma kulmaan, joka on vain yksi neljästä. Kun mietimme miten mielenterveyttä voi väestössä edistää, valittavanamme on kolme yhteisöllistä näkökulmaa. Sosiaalisiin rakenteisiin vaikuttaminen antaa nopeita vaikutuskeinoja, yhteiskunnallisia rakenteita voidaan muuttaa hitaammin. Kulttuuriset arvot muuttuvat usein vasta sukupolvien vaihtuessa. Yksilötasolla voi jokainen tukea muiden mielenterveyttä suhtautumalla kunnioittavasti, kuuntelemalla ja ottamalla toisen ihmisen huomioon. Vastaavasti mielenterveyttä voidaan heikentää välinpitämättömyydellä, tunteettomuudella ja pakottamisella. (Irma Kiikkala Terve Kunta päivillä I/2007). Siten jokainen kuntalainen voi osallistua mielenterveystyöhön. Osatekijöistä voidaan rakentaa mielenterveyden prosessimalli. Siinä on kysymys prosessista, jossa altistavat, tukevat ja laukaisevat tekijät seurauksineen vaikuttavat yksilön kokemaan positiiviseen mielenterveyteen yhteiskunnassa ja paikallisessa kulttuurissa. Kuvio 1: Mielenterveyden prosessimalli (Lehtinen, 2002) Mielenterveyden prosessimallissa kaikki osatekijät ovat jatkuvassa vuorovaikutuksessa keskenään. Mielenterveyttä vahvistetaan tai heikennetään yhteiskunnan ja kulttuurin säätelemissä arjen vuorovaikutustilanteissa. Mielenterveyttä voidaan pitää hyvinvoinnin tilana, jossa yksilö pystyy toimimaan yhteisön jäsenenä silloinkin, kun hän kohtaa tavanomaisia kielteisiä elämäntapahtumia. Sohlmanin mukaan Mielenterveys on kyvykkyyttä havaita, ymmärtää ja tulkita ympäristöämme, sopeutua siihen tai muuttaa sitä tarvittaessa. Se on kyvykkyyttä solmia ja ylläpitää sosiaalisia suhteita, kokea elämä mielekkääksi ja toimia luovana, tuottavana ja sosiaalisen vastuunsa tuntevana yhteiskunnan jäsenenä.
9 Äänekosken kaupungin mielenterveystyön kokonaissuunnitelma Mielenterveys muuttuu pahoinvoinnin tilaksi, jos yksilö ei pysty toimimaan siten kuin yhteisön jäseneltä odotetaan. Ongelmat voivat näkyä lievimmillään ahdistuneisuutena. Viime vuosina pahoinvointi on tullut näkyviin eriasteisina masennustiloina. Varsinaiset mielisairaudet, kuten skitsofrenia, ovat vakavimpia mielenterveyden häiriöitä Mielenterveystyö Mielenterveystyöllä tarkoitetaan yksilön psyykkisen hyvinvoinnin, toimintakyvyn ja persoonallisuuden kasvun edistämistä sekä mielisairauksien ja muiden mielenterveydenhäiriöiden ehkäisemistä, parantamista ja lievittämistä. (Mielenterveyslaki 1990/1116, 1 ) Mielenterveystyöhön kuuluvat mielisairauksia ja muita mielenterveydenhäiriöitä poteville henkilöille heidän lääketieteellisin perustein arvioitavan sairautensa tai häiriönsä vuoksi annettavat sosiaali- ja terveydenhuollon palvelut (mielenterveyspalvelut). Mielenterveystyöhön kuuluu myös väestön elinolosuhteiden kehittäminen siten, että elinolosuhteet ehkäisevät ennalta mielenterveydenhäiriöiden syntyä, edistävät mielenterveystyötä ja tukevat mielenterveyspalvelujen järjestämistä. Mielenterveystyön järjestämisvastuu kuuluu pääsääntöisesti kunnille, mutta vastuuta on myös kansalaisjärjestöillä, potilasyhdistyksillä, seurakunnilla ja kuntalaisilla itsellään. Kunnissa päävastuu on sosiaali- ja terveydenhuollon palveluilla, mutta myös sivistystoimella ja teknisillä palveluilla on oma tehtävänsä mielenterveystyössä. Valtionhallinnon puolelta yhteyksiä mielenterveystyöhön löytyy työvoimahallinnolta, Kelalta ja poliisilta. Viime vuosina runsastuneet yksityiset hoivapalvelut ovat tulleet osaksi mielenterveystyötä. Mielenterveystyötä voidaan edelleen jäsentää sisällön ja toimijoiden mukaan: 1. mielenterveyden edistäminen eli mielenterveyden vahvistaminen myönteisiä tekijöitä lisäämällä, esimerkiksi kulttuurin ja vapaa-ajan palveluiden avulla 2. mielenterveysongelmien ehkäisy eli haitallisten tekijöiden vähentäminen kuten koulukiusaaminen, alkoholinkäyttö, työttömyys tai huono asuminen 3. mielenterveystyö peruspalveluissa, kuten terveyskeskuksessa, vanhusten huollossa, päivähoidossa ja kouluissa 4. mielenterveystyöhön erikoistuneet palvelut, kuten mielenterveystoimisto ja päihdeklinikka 5. erityistason psykiatrinen erikoissairaanhoito, kuten mielisairaanhoito ja nuorisopsykiatria 6. kuntoutus, jolla pyritään palauttamaan menetettyä toimintakykyä ja lisäämään elämänhallintaa Kokonaisuutta kuvastaa myös Britta Sohlmanin esittelemä Irma Kiikkalan ja Tuula Immosen kuvio mielenterveystyön kokonaisuudesta.
10 Äänekosken kaupungin mielenterveystyön kokonaissuunnitelma Kuvio 2: Mielenterveystyö yhteiskunnan läpäisevänä toimintana Mielenterveystyö on siis suurimmalta osalta kulttuurista toisista välittämisen työtä. Toiseksi se on ihmisten arjen tukemista. Vasta pyramidin kapeassa yläpäässä tullaan järjestettyjen mielenterveyspalvelujen piiriin Mielenterveyspalvelujen järjestämisvastuu Mielenterveyslaki (1990/1116) määrittelee vastuun palvelujen järjestämisestä eri toimijatahojen roolista seuraavasti: 3 Mielenterveyspalvelujen järjestäminen Kunnan tulee huolehtia mielenterveyspalvelujen järjestämisestä osana kansanterveystyötä ja sosiaalihuoltoa. Erikoissairaanhoitona annettavista mielenterveyspalveluista huolehtii sairaanhoitopiiri.
11 Äänekosken kaupungin mielenterveystyön kokonaissuunnitelma Mielenterveyspalvelujen periaatteet Kunnan on huolehdittava siitä, että mielenterveyspalvelut järjestetään sisällöltään ja laajuudeltaan sellaisiksi kuin kunnassa tai kuntainliiton alueella esiintyvä tarve edellyttää. Mielenterveyspalvelut on ensisijaisesti järjestettävä avopalveluina sekä niin, että oma- aloitteista hoitoon hakeutumista ja itsenäistä suoriutumista tuetaan. Mielenterveyspalvelujen antaminen edellyttää toimivaa työnohjauksen järjestelmää. 5 Mielenterveyspalvelujen yhteensovittaminen Mielenterveyspalvelujen järjestämisessä on huolehdittava, että mielenterveyspalveluista muodostuu toiminnallinen kokonaisuus. Mielisairautta tai muuta mielenterveyshäiriötä potevalle henkilölle on riittävän hoidon ja palvelujen ohella yhteistyössä asianomaisen kunnan sosiaalitoimen kanssa järjestettävä mahdollisuus hänen tarvitsemaansa lääkinnälliseen tai sosiaaliseen kuntoutukseen liittyvään tuki- ja palveluasumiseen. Mielenterveyspalvelujen yhteensovittamisesta määrätään tarkemmin mielenterveysasetuksen 6.d :ssä (Mielenterveysasetus 1990). Sen mukaan kunnan tulee järjestää vähintään kerran vuodessa yhteistyökokous, johon kutsutaan kunnan tai kuntayhtymän alueella lasten ja nuorten mielenterveystyötä tekevät tahot, myös yksityiset yhteisöt ja palveluntuottajat. Edustajien tulee sopia kokouksessa kunnallisen lasten ja nuorten mielenterveystyön tavoitteista ja käytännön työnjaosta alueella. Kansanterveyslain (1972) 14 mukainen mielenterveystyö Kansanterveystyöhön kuuluu myös asukkaiden tarvitsema sellainen ehkäisevä mielenterveystyö ja sellaiset mielenterveyspalvelut, jotka on tarkoituksenmukaista antaa terveyskeskuksessa. Vammaispalvelulaki 8 (2006): vammaisille tarkoitetut palvelut Vammaiselle henkilölle annetaan kuntoutusohjausta ja sopeutumisvalmennusta sekä muita tämän lain tarkoituksen toteuttamiseksi tarpeellisia palveluja. Näitä palveluja voidaan antaa myös vammaisen henkilön lähiomaiselle tai hänestä huolehtivalle taikka muutoin läheiselle henkilölle Mielenterveystyön kehittämisen valtakunnallisia suosituksia Mielenterveystyön laatusuositus Sosiaali- ja terveydenhuollon tavoite- ja toimintaohjelman (TATO) mielenterveyden valmistelu- ja seurantaryhmä on laatinut vuonna 1991 mielenterveyspalveluita ja mielenterveystyötä koskevan suosituksen.
12 Äänekosken kaupungin mielenterveystyön kokonaissuunnitelma Suositus lähtee käsityksestä, jonka mukaan mielenterveysongelmat kehittyvät prosessina. Mielenterveystyön palveluita tulisi olla saatavilla prosessin kaikissa vaiheissa: resursseja ja osaamista tulisi suunnata elämisen ja selviytymisen voimavarojen vahvistamiseen, psykososiaalisten ongelmien selvittelyyn ja tukemiseen, mielenterveyshäiriöiden varhaiseen tunnistamiseen ja tehokkaaseen hoitoon sekä monipuoliseen kuntoutukseen. Mielenterveystyön haaste koskee monia elämänaloja ja samalla kaikkia niitä kunnan toimialoja, joilla on toimintansa kautta kontakti kuntalaisiin ja heidän olosuhteisiinsa. Tästä syystä suosituksessa sivutaan terveydenhuollon lisäksi monien muiden alojen toimintaa. Suositus on tarkistuslista, joka konkretisoituu paikallisesti sovellettaessa. (Sosiaali- ja terveysministeriön oppaita 2001:9) Suositukset ovat raportin tiivistelmän mukaan seuraavat: 1. Kunnassa tuetaan asukkaiden hyvinvointia ja mielenterveyttä 2. Kuntalaista autetaan peruspalveluissa 3. Jokainen pääsee elämäntilanteensa ja ongelmiensa kannalta tarkoituksenmukaiseen tutkimukseen ja hoitoon 4. Mielenterveyspalveluissa kunnioitetaan ihmisarvoa ja -oikeuksia 5. Hoito toteutuu päätetyn suunnitelman mukaan 6. Ensisijaista on avohoito. Kaikessa hoidossa on kuntouttava ote 7. Potilas pääsee psykiatriseen sairaalahoitoon tarvittaessa 8. Palvelujärjestelmän sisäinen yhteistyö, vastuut ja työnjako on selvitetty ja päätetty 9. Henkilöstön määrä ja rakenne määritellään osana mielenterveystyön kokonaissuunnitelmaa 10. Henkilöstön osaamisesta ja jaksamisesta pidetään huolta 11. Palveluita ja toimintaa seurataan ja havaintoja hyödynnetään suunnittelussa 12. Mielenterveystyötä varten tehdään kokonaissuunnitelma Laatusuositukset on kuvattu tarkemmin liitteessä 2. Suunnitelman luvussa 6.1. arvioidaan miten edelliset suositukset ovat Äänekoskella toteutuneet Mieli ryhmän suositukset Suunnitteluprosessin viime vaiheessa julkistettiin sosiaali- ja terveysministeriön Mieli 2009 työryhmän Mielenterveys- ja päihdesuunnitelma (STM:n selvityksiä 2009:3), ehdotukset mielenterveys- ja päihdetyön kehittämiseksi vuoteen Ryhmä painotti neljää periaatetta mielenterveys- ja päihdetyön kehittämisessä: (1) asiakkaan aseman vahvistaminen, (2) ehkäisyn ja edistämisen painottaminen, (3) palvelujen integroituminen toiminnallisiksi kokonaisuuksiksi ja eri ikäryhmien tarpeiden huomioon ottaminen sekä (4) ohjauskeinojen tehostaminen.
13 Äänekosken kaupungin mielenterveystyön kokonaissuunnitelma Edelliset periaatteet on kuvattu tarkemmin liitteessä 3. Suunnitelman luvussa 6.2. arvioidaan miten suositukset ovat toteutuneet Äänekoskella vuonna Mielenterveyshäiriöt, hoito ja kustannukset Äänekoskella Mielenterveydenhäiriöt ovat Suomessa merkittävä kansantautiryhmä, jonka hoidon järjestämisen tuloksellisuudella on merkitystä yksityisen ihmisen ja hänen perheensä kuin myös terveyspalveluiden kustannusten ja kansantalouden kannalta. Riittävät tiedot väestön terveydestä ovat terveyden edistämisen, sairauksien ehkäisemisen, hoidon sekä kuntoutuksen suunnittelun perusta. Mielenterveyden häiriöt ovat yleisiä kaikissa ikäryhmissä. Lapsista ja nuorista %:lla arvioidaan esiintyvän psyykkinen häiriö ja 7-8 %:n olevan erityistason psykiatrisen sairaanhoidon tarpeessa. Noin puolet nuorten häiriöistä on jatkoa lapsuudessa alkaneelle häiriölle ja puolet häiriöistä alkaa nuoruusiässä. Tavallisin diagnoosi lapsilla ja nuorilla on käytöshäiriö, vakavaa masennusta esiintyy 5-10 %:lla nuorista. Masentuneisuutta kokevia koko maassa oli v ,5 % ja vuonna ,5 %. Suomalaisten tutkimusten mukaan joka viidennellä aikuisella on jokin mielenterveyden häiriö. Depressio-oireita esiintyy % miehistä ja % naisista. Vaikeiden mielenterveyden häiriöiden koko esiintyvyys on 2,3 %, keskeisin sairaus tässä ryhmässä on skitsofrenia. Mielenterveydenhäiriöt ovat yleisin työkyvyttömyyden syy. Mielenterveyshäiriöiden yleisyyttä ja hoidon tarvetta voidaan päätellä käyttäen mittareina esimerkiksi sosiaali- ja terveyspalveluiden käyttöä ja kysyntää, sairaslomien määrää, erityiskorvattavien lääkkeiden kulutusta, kuolemansyitä ym. Erityiskorvattavia psykoosilääkkeitä sai v ,2 % äänekoskelaisista, mikä oli 14 % enemmän, kuin Keski-Suomessa keskimäärin.. Erityiskorvattavia depressiolääkkeitä saaneiden määrä on viime vuosina noussut jyrkästi. Kun vuonna 2005 lääkkeitä saaneiden osuus nuorista aikuisista (18-24 v.) äänekoskelaisista oli 4,0 %, niin vuonna 2007 se oli jo 5,4 %, mikä oli kuitenkin 0,1 prosenttiyksikköä vähemmän, kuin Keski-Suomessa. Selvä nousu oli myös äänekoskelaisten työikäisten (25-64 v.) ryhmässä: 7,3 %:sta 9,9 %:iin. Tässä ryhmässä kasvu oli nopeampaa kuin muualla Keski-Suomessa. (THL, indikaattoripankki Sotkanet ) Mielenterveysperusteisesti sairauspäivärahaa saavia äänekoskelaisista työikäisistä (25-65 v.) oli 2,5 % vuonna Mielenterveyden vuoksi työkyvyttömyyseläkettä saavien nuorten (16-24 v.) osuus on
14 Äänekosken kaupungin mielenterveystyön kokonaissuunnitelma kasvanut vuosina ,4 %:sta 0,8 %:iin, siis määrä on hetkessä kaksinkertaistunut. (THL, indikaattoripankki Sotkanet ) Kuntatasolla mielenterveysongelmat tulevat näkyviin hoitopalvelujen käyttömäärissä ja hoitokustannuksissa. Taulukko 1: Keski-Suomen aikuispsykiatrian sairaansijojen käyttö eräissä kunnissa / 1000 asukasta, käytetyt sairaansijat ja hoitopäivät eräissä terveyskeskuksissa (sisältää yleissairaalapsykiatrian) 1,2 1 0,8 0,6 0,4 0, Keski- Suomi Äänekoski Jyväskylä Vielä vuosina Äänekoski käytti Keski-Suomessa eniten aikuispsykiatrian sairaansijoja asukasta kohden. Vuonna 2008 Äänekoski oli saavuttanut maakunnan keskiarvon. Sairaanhoitopäivissä laskettuna pudotus on ollut päivästä 3800 päivään. Sairaansijojen käytössä muutos on ollut 30 paikasta 10 paikkaan. Kun yhden sairaansijan kustannukset olivat vuonna 2008 noin , on sairaansijojen vähentynyt käyttö merkinnyt vuositasolla laskennallisesti 2,5 M säästöä. Käytännössä tätä säästöä ei ole syntynyt, koska sairaalahoidosta pois jääneitä potilaita on pitänyt hoitaa muulla tavoin, kuten seuraava kustannusvertailu osoittaa.
15 Äänekosken kaupungin mielenterveystyön kokonaissuunnitelma Taulukko 2: Sairaanhoitopiirin aikuispsykiatrian kustannukset Äänekosken terveyskeskukselle sairaaloittain (ei sisällä yleissairaalapsykiatriaa), tuhatta euroa Yhteensä Sisä-Suomen sairaala Kangasvuoren sairaala Juurikkaniemen sairaala Sisä-Suomen sairaalan vähittäinen lakkauttaminen alkoi näkyä vuonna 2007 kustannusten puolittumisena. Kangasvuoren akuutin hoidon sairaalassa kustannusten lisäys oli vähäinen, mutta pitkäaikaishoitoon keskittyneen Juurikkaniemen sairaalan hoitokustannukset kasvoivat kolminkertaisiksi johtuen lisääntyneestä käytöstä. Sairaanhoitopiiri tarjoaa myös avohoidon palveluja, kuten masennushoitajan yksilö- ja ryhmäkäyntejä, tehostetun kotihoidon käyntejä.. kotikuntoutuksen käyntejä ja psykiatrisen päivystystiimin käyntejä. Äänekoski käytti palveluja runsaasti. Taulukko 3 : Keski-Suomen sairaanhoitopiirin avopalveluiden käyttö Äänekoskella vuonna, käyntien määrä, käyntien osuus kaikista käynneistä Keski-Suomessa % ja käyntien osuuden erotus väestömäärään suhteutetusta tilastollisesta odotusarvosta vuonna 2008 Sairaanhoitopiirin tarjoama palvelu Äänekosken käyntejä % kaikista käynneistä (odotusarvo 7,5 %) % yksikkö ero suhteessa tilastolliseen odotusarvoon masennushoitajan yksilökäynnit ,5 masennushoitajan ryhmäkäynnit ,5 tehostetun kotihoidon käynnit ,6 kotikuntoutuksen käynnit ,5 psykiatrisen päivystystiimin käynnit ,5
16 Äänekosken kaupungin mielenterveystyön kokonaissuunnitelma Äänekoski käyttää runsaasti hyödyksi sairaanhoitopiirin tarjoamia palveluja. Erityisen paljon suhteessa Keski-Suomen muihin kuntiin käytetään masennushoitajan ryhmäkäyntejä ja kotikuntoutuksen käyntejä. Sen sijaan psykiatrisen päivystystiimin on harvoin tarvinnut lähteä Jyväskylästä Äänekoskelle. Seuraavaksi tarkastellaan sairaanhoitopiirin palveluista syntyneitä kokonaiskustannuksia. Taulukko 4: Sairaanhoitopiirin aikuispsykiatrian kustannukset Äänekosken terveyskeskukselle , hoitomuodon mukaan (ei sisällä yleissairaalapsykiatriaa), tuhatta euroa Yhteensä Akuuttihoito Pitkäaik.hoito Avohoito Aikuispsykiatrian kustannukset olivat vuonna 2008 noin 1,5 M, josta akuuttihoidon osuus oli noin puolet, pitkäaikaishoidon osuus noin kolmannes ja avohoidon osuus noin seitsemäsosa. Pitkäaikaishoidon kustannukset ovat vuosina pudonneet 63 %, mutta samaan aikaan akuuttihoidon kustannukset ovat kasvaneet 83 %. Avohoidon kustannukset ovat kasvaneet vuosittain 2-4 kertaisiksi. Avohoidon osuus on noussut 0.7 prosentista 15,5 prosenttiin kokonaiskustannuksista. Kaikki kustannukset yhteensä ovat pudonneet 18 %. Sairaalapainotteisesta hoidosta on siis siirrytty lyhytkestoiseen akuuttihoitoon ja avohoitoon. Lasten- ja nuorisopsykiatrian kustannukset ovat olleet vuosina tasolla noin 0,5 M, mikä vastaa vajaan kahden vuodesijan vuotuista käyttöä. Kun summa lisätään aikuispsykiatrian kustannuksiin, saadaan vuoden 2008 psykiatrisen hoidon yhteiskustannuksiksi noin 2 M, josta lasten ja nuorten kustannusten osuus on neljännes. Sairaalahoidon lyhentyessä voi odottaa paineen kohdistuvan hoitokotipalveluihin, joita tarkastellaan seuraavassa taulukossa.
17 Äänekosken kaupungin mielenterveystyön kokonaissuunnitelma Taulukko 5 :Psykiatristen hoitopalvelujen kustannukset Äänekoskella , Äänekoski Keskussairaalan yksiköiden Äänekoskelle tarjoama pitkäaikaishoito alkoi supistua vuonna Psykiatristen hoitokotien kustannukset pysyivät vielä silloin entisellä tasolla, mutta vuonna 2008 nettokustannukset nousivat rajusti lähes kaksinkertaistuen (+90 %) vuoteen 2005 verrattuna. Rahallisesti noustiin runsaasta 0,4 M :sta lähes 0,8 M :on kustannuksiin. Vuosina sairaanhoitopiirin laskutus vähentyi , mutta samassa ajassa hoitopalvelujen osalta nettokustannukset olivat kasvaneet Keskussairaalan palvelujen kustannussäästöt olivat siis pienemmät kuin hoitopalvelujen kustannusten kasvu. Yhteensä kustannukset olivat kasvaneet Vielä vuonna 2007 oltiin kustannuksissa säästöllä. Sairaanhoitopiirin hoitopolitiikan muutokset eivät siis tuoneet kuin hetkellistä kustannussäästöä. 4. Mielenterveyspalvelujen nykytila ja kehittämistarpeet ikäryhmittäin 4.1. Palvelukokonaisuus Äänekoskelta löytyi runsaat 70 palvelujen tuottajaa, joiden toiminta vaikuttaa tavalla tai toisella kuntalaisten mielenterveyteen. Useimmilla palveluilla oli välitön kontakti asiakkaisiin. Suoranaisiksi mielenterveyspalveluiksi luokiteltiin kuitenkin vain 20 palvelua.
18 Äänekosken kaupungin mielenterveystyön kokonaissuunnitelma Äänekosken kaupunki itse tuotti mielenterveyteen vaikuttavista palveluista hieman alle puolet (32 kpl). Palveluja tuotettiin runsaasti Keski-Suomen sairaanhoitopiirissä, yksityisissä yrityksissä, järjestöissä, seurakunnassa ja kuntayhtymän ammatillisessa oppilaitoksessa. Taulukko 6 : Mielenterveyteen tavalla tai toisella vaikuttavien palvelujen kohdistuminen elämänkaaren eri vaiheisiin. Palvelujen luokittelu: 1. Lihavoidulla mielenterveystyön ydinpalvelut. 2. Palvelun luonteen arviointi: K = korjaava palvelu (reagoidaan ongelmiin), E = ehkäisevä (reagoidaan ilman välittömiä ongelmia), S = säilyttävä, ylläpitävä (estetään tilanteen heikkeneminen). 3. Palvelun kohderyhmät: Lapset, Nuoret, Työikäiset, Ikääntyneet 4. Suunnitteluvaiheessa olevat palvelut on kursivoitu. Palvelujen alustava luokittelu tehtiin ryhmätyönä yhteenvetofoorumissa. HUOM: Luokittelu on vain suuntaa antava, tehty havainnollistamisen vuoksi! Palvelun tuottaja ja palvelu Äänekosken kaupunki Palvelun pääasiallinen kohderyhmä ja palvelujen luonteen arviointi (K, E, tai S) Lapset Nuoret Työ- Ikäiset Ikääntyneet Mielenterveystyön poliklinikka: E K, E K, E K vastaanotto Kuntoutuskoti Kalevanpirtti K K Dynamo (työkuntoutus) K K K Terveyskeskus omalääkäri K K K K Terveyskeskuksen päivystys K, E K K K Terveyskeskuksen vuodeosasto, K K K Terveyskeskuspsykologi, K, E K, E K, E K, E Muistihoitaja K Kotisairaanhoito, K, S Vanhainkodit ja palvelutalot K, S Omaishoitajat K, S Kotihoito: (mielenterveystyöntekijät) K K K Perheneuvola E E K Päihdeklinikka K K Aikuissosiaalityö, K K K Vanhussosiaalityö K Veteraanikuntoutus K,E Lastensuojelu, K, E K, E Vammaispalvelut K K K K Koulupsykologi K, E K, E Koulukuraattori K, E K, E Kouluterveydenhoitaja K, E K, E Erityisopetus - koulut K K Erityispäivähoito K, E Päivähoito E Neuvolatoiminta lasten ja äitiys K, E Erityisnuorisotyö K Nuorten palvelut, mm. etsivä nuorisotyö E Ravitsemusterapeutti K E E Kirjasto E E E E Kulttuuripalvelut E E E E Kansalaisopisto E E E Tekninen toimi E E E E Kuntien yhteistyöorganisaatiot:
19 Äänekosken kaupungin mielenterveystyön kokonaissuunnitelma POKE Terveydenhoitaja. Koulukuraattori, Opinto-ohjaajat, Asuntolanvalvojat. K, E K, E K, E K, E Keski-Suomen sairaanhoitopiiri: Masennushoitaja K K K Pohjoisen Keski-Suomen kotikuntoutustyöryhmä K K K ja tehostettu kotihoitotyöryhmä. Kangasvuoren ja Juurikkaniemen sairaala K K K Yleissairaalapsykiatria. K K Nuorisopsykiatrian poliklinikka K Traumahanke K K K K Suunnitteilla vanhusten dementiatyön kehittäminen -hanke K Valtionhallinto: Työvoimatoimisto, K, E K,E Palvelukeskus TYP K K Kela K, E K, E K, S Poliisi E E K K Yksityiset yritykset: Hoito- ja palvelukoti Auringonrusko K, S K, S Tyynenkoti (suljettu yksikkö), K K, S Toivonkoti K K, S K, S Alkamassa osasto vanhuksille K, S Uuraisten palvelukoti K K, S K, S Lounatuuli K K, S K, S Suolahden palvelukoti K K, S K, S Tuulensuoja K K, S K, S Kalaniemen palvelukoti K K, S K, S Kuusilehto K K, S K, S Kotipiha K K, S K, S Yritysten työterveyshuolto K, E K, E Geriatrian ostopalvelut (Terveystalo) Seurakunta: Diakoniatyö, K, E K, E K mielenterveysleirit, E K, E lähimmäispalvelu, E sururyhmä K K K K Lapsi- ja nuorisotyö E E Kolmas sektori: K, S Potilasyhdistys Ilona, K, E K, E K, E Kosken klubitalo K, E K, E K, E Ystäväntupa K, E K, E K, E Katulähetys K K Mobile, kriisipäivystys K K K Työttömien järjestöt E E Urheilu- ja kulttuurijärjestöt, SPR E E E
20 Äänekosken kaupungin mielenterveystyön kokonaissuunnitelma Mielenterveys liittyy useimpiin kunnallisiin palveluihin. Taulukossa on tummennetulla tekstillä merkitty palvelut, jotka on arvioitu keskeisimmiksi mielenterveysasiakkaiden kannalta. Useimmilta muiltakin palveluilta edellytetään jonkin asteista ymmärrystä mielenterveydestä. Palvelujen määrä on suuri, joten yhteistoiminnan onnistuminen on asiakkaan tyytyväisyyden ja kustannustehokkuuden kannalta avainasia. Monet palvelut ovat olleet perinteisesti hoitopainotteisia, mutta ennaltaehkäisy on tullut vähitellen mukaan. Taulukossa on arvioitu onko palvelu pääasiassa korjaavaa, ehkäisevää vai säilyttävää. Merkinnät ovat vain suuntaa antavia ja usein palvelujen kohdalla voidaan hyvin perustella muunkinlainen arvio. Lisäksi on muistettava, että esimerkiksi työikäiseen kohdistuva korjaava hoito on perheen lasten kannalta ehkäisevää toimintaa, joskus myös ikääntyneiden vanhempien kannalta Äänekosken kaupungin tuottamat mielenterveyspalvelut (Lähde: Tuula Saarenketo-Kilpiäinen) Mielenterveyspalveluihin sisältyvät terveyskeskuspsykologin palvelut, mielenterveyspoliklinikan vastaanotto-, päivystys- ja kuntoutumispalvelut, mihin kuuluvat toimintaterapiapalvelut, kuntoutumiskoti, psykiatrinen kotihoito sekä päivä- ja työtoiminta. Lisäksi ostopalveluina hankitaan psykiatrista hoitokotipalvelua. Asiakaspalveluita ostetaan myös kolmannelta sektorilta (Ilona potilasyhdistys, Kosken klubitalo). Mielenterveyspalveluita tarjoavat myös sairaanhoitopiirin depressiohoitaja, tehostetun kotihoidon ja psykiatrisen kotikuntoutuksen työryhmät sekä Keski-Suomen sairaanhoitopiirin psykiatrian päivystystiimi. Äänekosken tehostetun kotihoidon ja psykiatrisen kotikuntoutuksen koordinointi on tapahtunut tulosalueella. Sairaanhoitopiirin kokonaissuunnitelmahankkeessa kehitetään myös nuorten aikuisten ja vanhusväestön mielenterveyspalveluita sekä mielenterveys- ja päihdepalveluiden kokonaisuutta. Mielenterveyspalveluiden toimintayksiköt Mielenterveyspalveluista seuraavat kuuluvat mielenterveys- ja päihdepalveluiden yhteiseen tulosalueeseen: 1. terveyskeskuspsykologin vastaanotto, 2. mielenterveyspoliklinikka, 3. kuntoutumiskoti ja 4. päivä- ja työtoimintapiste Dynamo. Henkilöstöä toimintayksiköissä on yhteensä 16 ½ henkilöä ja psykososiaalisten palveluiden johtaja, joka toimii koko tulosalueen
Perusturvalautakunta 26.3.2014 liite nro 2. Äänekosken kaupungin mielenterveys- ja päihdeohjelma 2014 2017
Äänekosken kaupungin mielenterveys- ja päihdeohjelma 2014 2017 Kuva: Jukka Nousiainen 2012 Äänekosken kaupungin mielenterveystyön kokonaissuunnitelma 2014-2017 1 Tiivistelmä 2 1. Suunnitelman laadintaprosessi